da de da de da de fi en en en sv da nl de bar da da da de da da da da sv da da da da da da da de de da da es da da it da de
Flere dagtilbudsforældre i Fællesrådet | Dansk Skoleforening for Sydslesvig e.V.
Skoleforeningens øverste myndighed bliver mere mangfoldig.
Forud for dette års valg til Fællesrådet har Skoleforeningen gjort ekstra meget ud af at informere forældrene om det vigtige arbejde i foreningens forældredemokrati. Der har desuden været et ekstra fokus på at få aktiveret forældre til børn i vuggestuer og børnehaver. Det har ført til, at cirka 30 procent af de fællesrådsmedlemmer, der blev valg i starten af juni, har et barn i et dagtilbud. En undersøgelse fra skole/dagtilbudsåret 2018/2019 viste, at kun 16 procent af Fællesrådsmedlemmerne på det tidspunkt havde et barn i et af dagtilbuddene. Da godt og vel en tredjedel af Skoleforeningens børn går i et af de 57 dagtilbud, har denne forældregruppe altså været markant underrepræsenteret.
- Vi tror, at dagtilbudsforældrene ikke har følt sig tiltalt af den måde, valgene til Fællesrådet er blevet inviteret til og afholdt. Der har været valgmøder på skolerne – tit som del af skolens store forældremøde. I år har vi derfor gjort meget ud af at fortælle dagtilbudsforældrene, at det også er deres valgmøde, siger dagtilbudschef i Skoleforeningen, Petra von Oettingen.
Der mangler stadig nogle få indmeldinger, som kan forandre resultatet en smule i den ene eller anden retning, men allerede nu kan man konstatere, at oplysningskampagnen har virket.
- Det er en fordobling fra for to år siden, og en andel af 30 procent svarer cirka til den andel af dagtilbudsbørn, vi har i Skoleforeningen, siger Petra von Oettingen.
Dagtilbudschefen er glad for, at området med børn i 0 til 6 års alderen er blevet styrket.
- Det er vigtigt, at der er forældre, som har en aktuel viden om den praksis, vi har i dagtilbuddene, når Fællesrådet diskuterer for eksempel udvikling på området.
- Det er forældre, der er tæt på, hvad der sker, siger hun.
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Dansk Skoleforening for Sydslesvig e.V.Stuhrsallee 2224937 Flensburg